
Sciatis quod ad pacem nostram nrmiter observandam, pro-
visum est de consilio nostro, quod vigiliae fiant in singulis
civitatibus, burgis, et omnibus aliis villis comitatus tui, a die
Ascensionis Domini usque ad festum Sancti Michaelis, scilicet
in singulis civitatibus ad singulas portas per sex homines
armis munitos, et in singulis burgis per duodecim homines;
et in singulis villis integris per sex homines vel quatuor ad
minus similiter armis munitos secundum numerum inhabi-
tantium : et vigilent continue per tot am noctem ab occasu
solis usque ad ortum, ita quod, si aliquis extraneus transitum
per ipsos faciat, arrestent usque mane ; et tune, si fidelis sit,
dimittatur, et si suspectus sit, vicecomiti liberetur, qui ipsum
sine omni difficultate et dilatione recipiat et salvo custodiat ;
si vero hujusmodi extranei, transitum facientes, se non
permiserint arrestari, tune praedicti vigiles hutesium levent
super eos undique, et eum insequantur cum tot a villata et
vicinis villatis, cum clamore et hutesio de villa in villam, donee
capiantur ; et tune liberentur vicecomiti sicut praedictum est,
ita quod nullus occasione hujusmodi arrestationis vel captionis
extraneorum per vicecomitem, vel per ballivos suos occasione-
tur ; et singulae civitates, burgi et villae praemuniantur ad
singulas praedictas vigilias et sectas ita diligenter faciendum,
ne defectum illorum graviter punire debeamus.

Provisum est etiam quod singuli vicecomites, una cum
duobus militibus ad hoc specialiter assignatis, circumeant
comitatus suos de hundredo in hundredum, et civitates et
burgos, et convenire faciant coram eis in singulis hundredis,
civitatibus et burgis, cives, burgenses, libere tenentes, villanos
et alios aetatis quindecim annorum usque ad aetatem sexaginta
annorum, et eosdem faciant omnes jurare ad arma, secundum
quantitatem terrarum et catallorum suorum; scilicet, ad
quindecim libratas terrae, unam loricam, capellum ferreum,
gladium, cultellum et equum ; ad decem libratas terrae unum
habergetum, capellum ferreum, gladium et cultellum ; ad
centum solidatas terrae unum purpunctum, capellum ferreiim,
gladium, lanceam et cultellum ; ad quadraginta solidatas
terrae, et eo amplius ad centum solidatas terrae, gladium,
arcum, sagittas et cultellum. Qui minus habent quam
quadraginta solidatas terrae, jurati sint ad falces, gisarmas,
cultellos et alia arma minuta. Ad catalla sexaginta marcarum,
unam loricam, capelhim ferreum, gladium, cultellum et equum:
ad catalla quadraginta marcarum, unum haubercum, capellum